Georgius Tătărescu
Georgius (Dacoromanice Gheorghe) Tătărescu natus die 2 Novembris 1886 in vico Poiana (Gorj in circulo), mortuus die 28 Martii 1957 Bucarestae) vir publicus Dacoromanicus erat.

Iuventus et institutio 
Tătărescu gymnasium Craiovae frequentabat, deinde Lutetiae iurisprudentiae studebat et anno 1912 doctor promotus est. Tum Bucarestae causidicus operam dedit.

Familia 
Tătărescu uxorem duxit atque filium et filium habuit.

Cursus honorum 
Gheorghe Tătărescu sodalis Factionis Liberalis Nationalis erat et anno 1919 primo legatus ad parlamentum electus est. A die 14 Novembris 1933 administer industriae et commercii in consilio ministrorum Ioannis Duca erat. Postquam, die 29 Decembris 1933 sicarii Cohortis Ferricae primum ministrum necaverunt, qui paulo ante cohortem dissolvi iusserat, Tătărescu die 4 Ianuarii 1934 ipse praeses ministrorum nominatus est. Una cum rege Carolo II quasi dictaturam constituit et acriter contra Cohortem Ferricam egit. Anno 1937 factio eius maiorem partem suffragiorum perdidit et Tătărescu se a magistratu recessit. A die 24 Novembris 1939 ad usque 4 Iulii 1940 iterum primus minister fuit. Tum dimissus est, ut Germania Nazista placaretur, quae Cohorti Ferricae valde favebat. Fuit praeterea administer variarum rerum et, postquam Romania foedus cum Germania fiinivit, ad die 6 Martii 1945 ad usque 5 Novembris 1947 administer rerum exterarum.

Iudicium et incarceratio 
Postquam communistae Romaniae rerum potiti sunt, Tătărescu anno 1950 incarceratus est et anno 1955 liberatus. Paulo post laboribus carceris affectus mortuus est.

Nexus externi 
 Gheorghe Tătărescu apud enciclopediaromaniei.ro

Alumni universitatum et scholarum Parisiensium
Causidici
Primi ministri Romaniae
Ministri rerum externarum Romaniae
Ministri rerum internarum Romaniae
Ministri munitionis Romaniae